Be Best

Be Best () ishte një fushatë ndërgjegjësuese e promovuar nga Zonja e Parë Melania Trump nga viti 2018 deri në 2021. Qëllimi i nismës ishte mirëqenia e të rinjve dhe lufta kundër bullizmit kibernetik.

 Sfondi 

Pesë ditë përpara zgjedhjeve të 2016-ës, Melania u tha një turme mbështetësish në Pensilvani: "Kultura jonë është bërë shumë e keqe dhe shumë e ashpër, veçanërisht për fëmijët dhe adoleshentët. Nuk është kurrë në rregull kur një vajzë ose djalë 12-vjeçar/e tallet, ngacmohet ose sulmohet. Është e tmerrshme kur personi që e ka bërë nuk e fsheh emrin”. Lidhur me kontrastin e platformës së saj me përdorimin e rrjeteve sociale nga bashkëshorti i saj gjatë fushatës së tij, Melania tha menjëherë pas zgjedhjeve se e kishte qortuar atë gjatë gjithë kohës, por se "ai do të bëjë atë që dëshiron të bëjë".

Më 13 mars 2018, Znj. Trump caktoi një takim më 20 mars 2018 me drejtues të politikave nga kompanitë e teknologjisë – duke përfshirë Amazon, Facebook, Google, Snap dhe Twitter për të trajtuar ngacmimet në internet dhe sigurinë në internet, me një fokus të veçantë në mënyrën se si këto çështje ndikojnë te fëmijët.  Zyra e Trump shmangu përdorimin e termit "bullizëm online" (ang: Cyberbullying), dhe ajo u kritikua për përkrahjen e mirësjelljes në internet, ndërkohë që sjellja e bashkëshortit të saj në internet ishte vërejtur si jo e qytetëruar. Trump tha: "Unë jam e vetëdijshme se njerëzit janë skeptikë ndaj meje duke diskutuar këtë temë", por "kjo nuk do të më pengojë të bëj atë që e di se është e drejtë".

 Fushata 

parapamje|Videoja dhe njoftimi zyrtar i fillimit të fushatës sensibilizuese Be Best (në anglisht, 17 minuta)
Melania Trump ndërmori iniciativën dhe ia vuri emrin “Be Best”. Znj. Trump tha se priste kritika. 

Më 7 maj 2018, filloi zyrtarisht fushata e ndërgjegjësimit të publikut, e cila u fokusua në mirëqenien e të rinjve dhe mbrojtjen e tyre ndaj bullizmit online dhe abuzimit me opioidet. Ajo e bëri njoftimin në Kopshtin e Trëndafilave të Shtëpisë së Bardhë, një hapësirë që përdoret zakonisht për njoftimet kryesore politike nga presidenti.  Në vend që të krijonte programe të reja si projektet e mëparshme të zonjave të para, Be Best promovoi iniciativat dhe organizatat ekzistuese që punuan drejt kauzës. 

Pas fjalimit të saj në Kopshtin e Trëndafilave të Shtëpisë së Bardhë, Presidenti Donald Trump nënshkroi një proklamatë që shpalli 7 majin ditën e "Be Best". 

Nisma filloi shumë ngadalë, pasi Melania iu nënshtrua një operacioni në veshka një javë pas fillimit të fushatës. Ajo nuk bëri asnjë paraqitje publike javët e ardhshme. Më 24 korrik 2018, ajo vizitoi Spitalin e Fëmijëve Monroe Carell Jr. në Vanderbilt të Nashville, Tennessee. Ajo foli në një samit rreth bullizmit kibernetik jashtë Uashington D.C-së, më 20 gusht 2018.

Gjatë vitit të parë të iniciativës, ajo promovoi "Be Best" në Oklahoma, në shtetin e Uashingtonit dhe Nevada. Ajo gjithashtu promovoi Be Best jashtë vendit në Gana, Malavi, Kenia dhe Egjipt.

 Kritikat 

parapamje|Logoja e "Be Best".

Slogani "Be Best" është përballur me kritika për një gabim gramatikor të dukshëm, pasi i mungon nyja e trajtës së shquar në gjuhën angleze. Forma e saktë është : "Be the Best".      The Guardian vuri në dukje se gjuha amtare e zonjës Trump, sllovenishtja, nuk përdor nyjë për trajtën e shquar, dhe spekuloi nëse "Be Best" ishte frymëzuar nga thënia e Michelle Obama "Be Better"(bëhu më i mirë).  Këshilltarja e lartë e zonjës Trump, Stephanie Winston Wolkoff, e quajti sloganin "analfabet" dhe i sugjeroi një slogan alternativ, "Fëmijët të parët", të cilin Zonja e Parë e refuzoi për shkak të ngjashmërive me atë të bashkëshortit të saj: Amerika e Para.  Ajo i tha stafit të saj se “të paktën nuk do të thonë se kam bërë plagjiaturë”. 

Më 12 dhjetor 2019, hashtag-u 'Be Best' i Melania Trump u popullarizua në Twitter pasi Presidenti i atëhershëm Donald Trump bëri një postim kritik në Twitter drejtuar aktivistes për klimën Greta Thunberg .      Disa media vunë në dukje se Melania Trump kritikoi eksperten ligjore Pamela Karlan, pasi Karlan përmendi djalin adoleshent të Trump, Barron, si pjesë e hetimit të atëhershëm të shkarkimit të Z.Trump.

Referime